Evan Kesgard

## Megjelenés

### Ember

Egy, a huszas évei közepén járó, közel két méter magas férfi. Testalkata nem épp az a kigyúrt fajta, de nem is vézna, inkább szálkás. Testét főleg a hátán terítik be hegek. Van rajta minden a harapásnyomtól kezdve az ezüst fegyvereken át az ostorig. A múltjának egy kellemetlenebb részletéből maradtak meg. Emellett több tetoválással is rendelkezik. Egyik a háta felső részén elhelyezkedő nyolclábú ló *(legkedvesebb állata, Shkeree/Paci)*, a másik a bal vállán lévő nonfiguratív minta *(Helvete sötét mágiát alkalmazott rajta)* a harmadik pedig egy béke jelkép a jobb alkarján, ami egy wendigot ábrázol.

A haja teljesen vörös, szemei fűzöldek. Ruházkodása többnyire vörös-fekete színösszeállítású darabokból áll. Van pár gyűrűje, karkötője és egy farkasos nyakláncot hord, amit Arienntől kapott
Ripvilleben.

Mivel a fajtájának farkas oldala rendkívül erős benne, így teljesen emberi alakban is ragadozó fogsorral rendelkezik. Ez tűhegyes agyarakat jelent a szemfogai helyén, illetve a megszokott farkas fogakat, bár az agyarak a szembetűnőek.

### Fél-ember

Emberi külsővel rendelkezik így is, de könnyebben villan meg Fenrir a tekintetében *(farkas szemek villanása jelzi)*. Ilyenkor megjelenik a farkas farok és az állatra jellemző fülek az eredeti helyén. Emellett éles és hegyes karmokkal is rendelkezik az ujjai végén, amikkel jó eséllyel bármit eltép.

### Fél-farkas

Az eredeti magasságánál valamivel nagyobb darab, ember testalkatú farkasról beszélünk. A tetoválásai ilyenkor nem látszanak, de a hegei megmaradnak. Bundája vöröses-barnás, szemei élénksárgák. Komoly érzelmi/mentális behatás éri el, hogy ebbe az alakjába váltson.
Egy rózsaszín, strasszköves nyakörvet is hord ilyenkor, amin egy „Fenrir” feliratú biléta lóg. Ezt az első telihold alatt kapta Carolinetól.

### Farkas

Egy átlag méretű embernek *(175cm)* a mellkasáig ér fel, amennyiben felemeli a fejét is, kb fejmagasságba tud emelkedni. Bundája szintén vöröses-barna. A rózsaszín nyakörv ilyenkor is a nyakában van. Tetoválások itt is off, míg a hegek ebben a formában is rajta vannak. Ebbe az alakjába bármikor képes átváltani, illetve teliholdkor is ezt az alakot veszi fel.

## Jellem

### Evan

Az esetek nagy részében egy kifejezetten nyugodt srácként lehetne őt leírni. Remek emberismerő, tudja, ki az, aki mellett lehet hülyéskedni, és ki mellett kell komolynak lenni. Nem veti meg a szórakozást és hobbija veszélybe keverni saját magát. Rendkívül figyelmes és udvarias, amennyiben valaki nem provokálja ki, hogy egy tahó paraszt legyen vele.

Farkas oldala miatt megérzi a körülötte lévők érzéseit, kiszűri, ha valakinek rossz kedve van, ideges vagy épp kiugrik a bőréből a boldogságtól és valamilyen szinten át is veszi az érzéseket. Minél közelebb áll valakihez, annál részletesebben érzékeli annak érzelmeit.

Attól még, mert többnyire egy úriember, akiken megérzi, hogy ártalmasak, vagy komoly gerinchiányban szenvednek és esetleg veszélyt jelenthetnek, azokkal nem fogja vissza magát és ösztönösen megmorogja őket, vagy rájuk vicsorog. Rosszabb napjain nekik is ugrik.

Farkas oldala emberként is előtérben van, barátságos és játékos, de nem az az ugatós fajta. Mindenki ismeri a mondást, „amelyik kutya ugat, az nem harap”. Evan nem egy szájhős, nem fog ok nélkül beugatni senkinek ahogy farokméregetésbe sem száll bele, viszont ha elég ideig provokálják, akkor a higgadt, türelmes srácból előtörik a vadállat és akkor bizony harapni fog.

Annak ellenére, hogy milyen kedves és békés srácnak ismerhetik meg elsőre az emberek, képes megkattanni/megvadulni. Ha valaki kiprovokálja, pillanatok alatt széttépi, vagy beleépíti a falba és nem fog miatta bocsánatot kérni. Ha valakit megfenyeget, azt nem érdemes félvállról venni. A vadászösztönök úgy dolgoznak benne, mint egy igazi vadállatban. Ha fogócskázni hív, jól gondold meg, elfogadod-e. Eddig sosem veszített.

Végletekig hűséges típus. Ha valakit a szívébe zár, amellett kiáll és megvédi. A falkájába fogadottakért tűzbe tenné a kezét. Apróságokkal kapcsolatban nem haragtartó és nincs olyan amivel meg lehetne sérteni. Viszont sosem felejt. Ha valaki istenigazán keresztbe tesz neki, vagy bánt valakit, aki közel áll hozzá, nem hátrál meg a bosszútól és nehezen bocsájt meg.

Művészlélek, remekül rajzol és fest, emellett kiemelkedő zenész. A zongora a kedvence, de a gitárhoz is remekül ért. A zene, főleg a zongora és az éneklés képes akkor is lenyugtatni, amikor teljesen elborul az agya.

A hátához nem érdemes hozzáérni, amennyiben nem hívnak Carolinenak, vagy Helvetének, mert azért harap. Egy időben komoly PTSD-vel küzdött a hátán maradt nyomok miatt.

Imádja a természetet, az erdőre a saját otthonaként tekint az állatokat pedig egyenesen imádja. Egy időben rettegett a kacsáktól, ezen segített Ripvilleben Carry és azóta lett egy házi kacsája, Kredenc.
A Ripvilleben eltöltött ideje alatt sikerült jobban megismernie a farkas oldalát és eljutottak arra a szintre, hogy képesek legyenek kommunikálni egymással. Azóta kifejezetten jóban vannak.

### Fenrir

Evan farkas személyisége. A szőke vámpír mellett egy játékos, ugri-bugri házifarkasként viselkedik. Imád labdázni, a sípolós játékokat sem veti meg és a fél mancsát odaadná egy zacskó jutalomfalatért. A fülvakarást pedig egyenesen imádja. Kedvenc szavai az „ügyes” és az „okos”, amik hallatán állandóan felpörög.

Ne tévesszen meg a látszat, Fenrir egy valódi vadász és nem kevésbé állati, mint a farkas társai, emellett jóval nagyobb is az átlagos méretű társainál. Alapvetően kifejezetten agresszív, főleg teliholdkor. A védelmező ösztöne az emberi oldalának párja, a saját alfája és a testvére felé folyamatosan aktív és képes erőszakkal átvenni Evan felett az uralmat, ha feldühödik. Általában csak távolról figyeli a történéseket és hallgatózik, van, hogy teljesen elvonul, de a legapróbb fenyegetésre felébred és képes gyilkolni, ha a helyzet megkívánja. Pillanatnyilag képes összeolvadni az emberi énjével, hogy erősebbé tegyék magukat.

Ha olyan mellett van elől, akit kedvel, képes nyugodt maradni és bár szívesen használná az idegeneket rágókának, ügyesen megtanulta, hogy ezt nem szabad csinálni.

Az éneklés és zongora hangja őt is megnyugtatja, de nála sem érdemes a hátát megsimogatni idegenek számára, mivel odakap és van olyan erős az állkapcsa, hogy egy óvatlan szerencsétlen karját tőből leharapja.

## Múlt

Az 1800-as években született fent északon egy tisztavérű szörnyvadász család egyetlen gyermekeként. A tisztavér egészen addig a pontig tartott, míg az anyja össze nem feküdt egy félvér vérfarkassal. Evan nevelőapja sosem bánt rendesen az anyjával, így érthető volt a félrelépés, de sokáig sikerült ezt a tényt titokban tartani. Evannak sosem volt könnyű dolga gyerekként.

Az anyja majdnem belehalt a szülésbe, de megmenekült, cserébe soha többé nem volt képes ismét teherbe esni. Evan viszont lánynak született és akkoriban nem éppen volt szerencsés, ha egy családnak nincs fiú utódja. Az apja sosem volt vele megelégedve és méginkább rosszabbodott a helyzet, amikor a fiatal gyerek rájött, ő nem akar lányként élni, sokkal inkább női párt akar maga mellé. Amikor ezt elkezdték gyanítani a szülei, az édesanyja igyekezett megvígasztalni, de az apja teljesen kibukott rá. Rendszeresen szidta és bántalmazta, ennek ellenére meg akarta tanítani a vadászképességek elsajátítására, hisz ez kötelességük volt. Semmi nem ragadt rá gyerekként a vadászok képességeiből, ami mégtöbb verést és szidást vont maga után.

Vígaszként az édesanyja rengeteget zenélt és énekelt neki. Az elnyomás miatt és a tudatlanságból következően a farkas képességei és tulajdonságai kifejezetten későn jelentkeztek nála, csak miután betöltötte a tizennyolcat. Az anyja ekkor mesélte el, hogyan találkozott az idegennel. Egészen addig a pontig remélte, hogy Evan nem a vérfarkas gyermeke, de innentől tiszta volt a helyzet és el kellett rejteniük az apja elől. Minden teliholdkor kitaláltak valami programot, amit általában zene vagy festőórának álcáztak a nevelőapa előtt, bár a férfi egy idő után gyanút fogott és követte őket telihold alkalmával. Rájött, hogy az addig gyermekének hitt Evan valójában micsoda és kicsoda.

A férfi szinte felrobbant és majdnem végzett a fiú anyjával, de Fenrir elszabadult és komoly sérülést okozott az apjának, letépve a vadász egyik lábát, majd kénytelen volt elmenni otthonról, bár az anyját nem vihette magával. Utólag hallotta, hogy a körülöttük élőknek azt hazudta a családja, hogy egy vérfarkas rájuk támadt és végzett vele. Ekkor volt huszonnégy éves.

Azok után minden évben, az édesanyja születésnapján hazalógott, hogy egy napot vele töltsön, de az év többi részében távol volt és bár gyűlölte az addig apjának gondolt férfit, mégsem vitte rá a lélek, hogy végezzen vele.

Elkezdte bejárni a világot, nyelveket tanulni és mindenhova magával vitte hű társát, az addigra megszelídített Shkeree-t. Az anyja végül az öregkortól halt meg, és bár az apja szívből gyűlölte a szörnyeket és haragudott a feleségére a félrelépés miatt, mégis értesítette Evant az anyja halálhíréről. A temetésen találkoztak utoljára. Egy családtag elvesztése pokoli fájdalom tud lenni, így a helyzet némileg összehozta őket és bár a vér nem kötötte össze őket, mégis egy család voltak. Az apja addigra már megöregedett és átértékelte magában a dolgokat. A temetésen sikerült beszélniük és a férfi kinyögött egy bocsánatkérést.

Az anyja elvesztése pokoli fájdalmat és űrt hagyott maga után még akkor is, ha az utolsó harminc évben nem igazán találkoztak, de állandóan leveleztek. A fájdalom olyan szinten legyengítette, hogy még az ösztönei is minimális szintre zuhantak. Egy telihold alkalmával egy csapat vadász elkapta és egy arénába zárták, ahol rendszeresen megkínozták és arra kényszerítették a farkasát, hogy a többi vérfarkassal küzdjön. A túlélési és vadász ösztönei hozzásegítették a számtalan győzelemhez, amikért ő ugyan nem kapott semmit, de legalább életben maradt. Ez alatt az időszak alatt került nagyon közel ahhoz, hogy átadja magát a teljes elvadultságnak és a szenvedés amin keresztülment a későbbiekben komoly poszttraumás stresszhez vezetett.

Az arénában találkozott a féltestvérével, Helvetével, aki akkorra az utolsó élő rokona maradt. A vérszerinti apját sosem találta meg, így arra következtetett, hogy a férfi halott. A pokolkutya segített neki kiszökni az arénából és utána még fél évet töltöttek együtt. A testvére átsegítette a PTSD-je legnehezebb szakaszán és a szenvedése egy részét elszívta belőle, aminek egy heget köszönhetett a bal vállán *(későbbiekben tetoválás lett belőle)*.

Miután a testvére eltűnt, valamivel muszáj volt levezetnie a felgyülemlett agressziót ami ott dübörgött a testében és a vadászat vágya is felelevenedett benne. Bosszúhadjáratba kezdett és egytől egyig levadászott minden egyes vadászt és az egész családjukat, akiknek köze volt a kínzásához.

Ezek után az élete nyugodtabb vizekre evezett. Rengeteg idejébe telt túltennie magát a traumákon, de végül nagyrészt sikerült. A két világháború, amit az emberek egymással vívtak elégnek bizonyult ahhoz, hogy levezesse a maradék dühöt az emberekkel és a vadászokkal kapcsolatban, így örömmel vett részt bennük. A háborúk után lehiggadt és végre elkezdhetett élni. Túltette magát a gondjai nagy részén és megpróbált egy aránylag normális életet összehozni magának több kevesebb sikerrel.

Igazán komoly kapcsolata a saját világában egyetlen egyszer volt, még húsz éves kora körül, de a nő komoly sebet ejtett benne, amin viszont sosem tudta igazán túltenni magát és emiatt egészen Ripvillebe érkezéséig nem volt hajlandó komoly kapcsolatba belemenni a félelem miatt.

### Ripvilleből fontos információk

* Folyamatosan fejlődik a kapcsolata a farkasával.
* Tanulja a képességeinek használatát.
* Kötött egy alkut a bábmesterrel, ami megváltoztatta a testét, ezzel végre azzá az emberré vált, aki mindig is lenni akart.
* Megtalálta a bevésődött párját *(vérfarkasoknál egy kapocs, ami összeköt két lényt az életük végéig, nem kizárólag farkas lehet az illető párja)*.

## Képességek

### Fakras képességek

* Alakváltás *(fél-ember, fél-farkas, farkas)* – többnyire kontrollált, kivétel telihold, vagy fél-farkas alak
* Kifinomult hallás és szaglás
* Érzelmek érzékelése és az azokra való ráhangolódás – lényegében átfutnak rajta a körülötte lévők érzelmei
* Hatalmas fizikai erő
* Állati ösztönök
* Képesek kommunikálni Fenrirrel – megtanulható, hogy akár kontrollal is egy időre összeolvadjanak *(egyelőre csak külső behatásra, ösztönösen jön elő)*
* Halhatatlanság – sima fegyverek nem fognak rajta *(konyhakéssel nem tudod megsebezni, ahogy hagyományos lövedékkel sem)*

### Vadász képességek

*(az aktív képességek tanulandóak, a karakterlap kiegészítésének pillanatában még nem képes rájuk, de lassan tanulgatja őket)*

* Megérzik maguk körül a természetfelettit *(passzív képesség)*
* Látásuk kiváló, jóval élesebb, mint embertársaiké *(passzív képesség)*
* Állóképességük jóval magasabb, mint az átlagembereké és néhány természetfelettin is túltesz *(passzív képesség)*
* Tűzszerű mágiát használnak, de ez nem éget. Képesek vele fegyvert „szentelni”, vagy a saját kezükben formálni őket. Védelemként tudják felhasználni természetfeletti támadás ellen és nincs szükségük ezüstre vagy épp fára a természetfeletti lények gyilkolásához, amennyiben ismerik a gyengéjüket, képesek a fegyvereiket felruházni ezekkel a tulajdonságokkal. *(példa: egy sima nyílvesszőt felruháznak az ezüst képességével és így meg tudnak vele ölni egy vérfarkast)* – *(aktív képesség)*
* Képesek saját magukat emberfeletti gyorsasággal és fizikai erővel felruházni *(később a vámpírok sebessége is innen került másolásra)* – *(aktív képesség)*
* Holló idézés: A saját testükből egy megjelenő tetováláson keresztül meg tudnak idézni egy madarat. Ez a madár amolyan külső szemlélőként szolgál. Ők irányítják és amit az állat lát és hall, azt az információt ők is megkapják. *(aktív képesség)*

### Egyéb erősségek

* Tud vezetni
* Kiváló íjjász és mesterlövész, közelharcokban nem gyakorlott, de ezt kompenzálják a kiváló vadászösztönei és a kb százötven év gyakorlata, illetve a fizikai ereje és állóképessége
* Végtelen türelemmel van megáldva
* Zenész – jó ritmusérzék
* Művész – kreatív munkában maximalista

## Gyengeségek

* Ezüst fegyverek
* Más természetfeletti lények meg tudják sebezni, de aránylag hamar összeforr
* Fej leválasztás
* Szív eltávolítás
* PTSD-t triggerelő tényezők *(szűk, zárt helyek, láncok, ostorok)*
* Teliholdkor nem képes kontrollálni az átváltozás és a személyiségváltást, emellett az átok miatt folyamatosan éhes és mozog benne a vadászösztön. *(Van, aki mellett ilyenkor is kezesbárány, csak tudni kell kezelni)*
* A szaglását könnyű megzavarni rengeteg intenzív illattal *(Ha jól ismeri viszont az adott illatot, akkor könnyen kiszűri)*
* Érzékeny hallását a magas frekvenciájú hangok szétszedik és kisebb időre képesek megsüketíteni
* A vadászok által használt mágia nem tiszta. A túlzott használat külső tényezőket is von maguk után: A testrészeik lassan átlátszó, kristályos, furcsa anyaggá alakulnak és minél többet használják, úgy kezd el terjedni a testen. ha Eléri a szívet, megöli a vadászt.

## Egyéb

* Van egy kacsája, Kredenc
* A hátasa Shkeree, egy nyolc lábú ló *(képességek: ismeretlen)*
* Arienntől kapott egy nyakláncot, amivel Fenrir képes a nyaklánc párjának tulajdonosával kommunikálni fejben
* Carolinetól kapott egy íjat, amivel nem lehet célt téveszteni
* Gregoritól miatt áthatolhatatlan elmevédelme van, ami jelez a Kárpátinak, ha valaki bele akarna mászni a fejébe

### Nem

Transz férfi *(nőnek született)* + *(Ripvilleben kötött alkut a bábmesterrel, így a teste teljes mértékben átalakult.)*

### Rokon

Helvete
féltestvér apai ágon